Awdjo: Fotografija kummerċjali, tal-moda u tat-tiġijiet
Fotografija kummerċjali, dik tal-moda u tat-tiġijiet se jkunu fost it-temi artistiċi li se jiġu trattati fl-għaxar edizzjoni tal-Konvenzjoni Internazzjonali tal-Fotografija li ssir f'Malta fi tmiem il-ġimgħa d-dieħla. Din il-konvenzjoni se tkun mifruxa fuq tlett ijiem u se tlaqqa' fiha numru ta' esperti internazzjonali fil-qasam tal-fotografija. Fost dawn se jkun hemm il-fotografu Ingliż Stuart Wood li rebaħ diversi awards għar-ritratti tiegħu li juru nies u l-istil ta' ħajja tagħhom. Huwa jispeċjaliżża l-aktar fuq fotografija kummerċjali, tal-moda u tat-tiġijiet. Se jieħdu sehem ukoll fid-diversi gruppi ta' ħidma il-fotografi Maltin Stephanie Scicluna, Ramon Sammut u Joe Attard li se jitkellmu dwar il-kompożizzjoni ta' ritratt kif ukoll dwar it-teknika magħrufa bħala "Iron Salt Printing". ħa l-kummenti ta' Kevin Casha wieħed mill-organiżatturi ta' dan l-avveniment. L-Istitut Malti għall-Fotografija Professjonali għandu madwar 200 membru u ilu mwaqqaf għal dawn l-aħħar 18-il sena. Iktar dettalji jistgħu jinkisbu minn hawnhekk .